السلام عليكمورحمة الله وبركاته  ازيك يا شيبو عامل ايه ان شا الله تكون بخير  اولا شكرا لك على الموضوع اللى حصل معايا كتيييييييييييييييييييييييييييييييييييييييييييييييي يير  بس انا مبقاش بيهمنى علشان مبقتش بشتكى ولما بكون مضايقة او تعبانة بشكى لربى هوه الوحيد اللى حاسس بيا وانا بصلى بشتكيلو وبقولوا بقولوا اى حاجة انا مضايقة منها  ثانيا  ليه بيتغير الشخص اللى بتحبه لما تبينله قيمته عندك؟؟!!  انت جاوبت على السؤال وانت مش عارف (تبينله قيمته عندك) علشان انت اهتميت بيه واديته اكبر من قيمته وعلى فكرة انت بتكون مش غلطان لما تتكلم مع حد او تفضفضله بس المشكلة فى الطرف التانى اللى بيعتقد انك دايما فى احتياج ليه بالذات لو اطلعته على اسرارك وبكده تكون مواضيعك قديمة بالنسبة له وميهتمش حتى بمشاعرك  الحل لانسان زى ده انك متحكلهوش على حاجة ومتقطعش علاقتك بيه وتكون عادى معاه لو انت ليك معزة عنده حيسألك(انت ليه مبقتش بتحكيلى على حاجة) ساعتها واجهه بالحقيقة وحاول تحسسه بغلطه فيك  صدقنى يا شيبو انا عملت الحكاية دى كتييييير ونفعت وعلى الاقل بينتلى مين الصديق الحقيقى ومين اللى ميستهلش صداقتى اصلا  معلش انا ركزت على الاصدقاء لانهم اكتر ناس بيكونوا كده وبالذات لو كنت انت كمان بتريحه وبتطبطب عليه لما يحصله حاجة  لكن لو ده حبيب متزعلش منى ده يبقى مش بيحبك وميستهلش حبك وميستهلكش اصلا  وعايز نصيحتى بقى وعن تجربه وفر اسرارك لنفسك او لو عايز تفضفض مع حد كلم حد قريب منك جدا يعنى مامتك او اختك او اخوك او باباك اوصديق  لو لقيت الناس كلها بعدت عنك ومش لاقى حد تتكلم معاه كلم رب الناس هوه اللى اكبرمن الكل حيقف معاك صدقنى  وافتح قلبك للناس واتكلم معاهم وحاول تخفف عنهم عارف حتلاقى الناس كلها بتحبك وحب الناس ليك حيخفف كل اللى انت متضايق منه كفاية انك اول لما قابلت فلان ابتسم فى وشك وقال عنك كلمة حلوة قدام حد  معلش يا شيبو انا طولت عليك شكرا على الموضوع